Sanral sê e-tol-dokumente is beskikbaarArgieffoto Die dokumente bied glo antwoorde oor hoe die projek tot stand gekom het, die rol wat die Gautengse provinsiale regering gespeel het, waarom daar op e-tol besluit is, die voordele van opgradering van die snelweë en die stappe wat gedoen is om armes te bevoordeel, het Vusi Mona, woordvoerder vir die Nasionale Padagentskap (Sanral), in ‘n verklaring gesê. Hy het gesê die dokumente is al jare lank vir die publiek beskikbaar. “Die padagentskap is van mening dat sy deelname aan die hersieningsproses onbehoorlik sal wees, aangesien die betrokke strukture die besluit geneem het,” het hy gesê. “Die kabinet het die saak in 2007 goedgekeur.” Hy sê die feit dat openbare vervoer, insluitend geregistreerde taxis van tolgeld kwytgeskeld is, is ‘n bewys dat hulle besorg is oor die toename in lewenskoste vir arm mense wat hoofsaaklik van openbare vervoer gebruik moet maak. ŉ Paneel van die Gautengse provinsiale regering voer tans gesprekke met die publiek oor die sosio-ekonomiese impak van e-tol. Die paneel se fokus is om kennis in te samel en die implikasies en persepsies oor die Gauteng Freeway Improvement Project (GFIP) en e-tol te ondersoek. Klik hier om meer te lees.